དགེ་བཤེས་བློ་བཟང་སེང་གེ་ལགས་ནི་ཁམས་སོག་རྫོང་རོང་པོ་སྡོམ་པར་ཤོད་བསྟན་དར་ཚང་དུ་སྐུ་འཁྲུངས་ཤིང་ཆུང་དུས་ནས་རབ་ཏུ་བྱུང་ཡོད་འདུགཕྱི་ལོ་༡༩༨༧ལོར་རྒྱ་གར་དུ་ཕེབས་ནས་སེར་བྱེས་མཁས་སྙན་གྲྭ་ཚང་ལྷོ་པ་ཁང་ཚན་དུ་ཆོས་ཞུགས་གནང་སྟེ།ལོ་མང་དཀའ་སྤྱད་འབད་བརྩོན་ལྷོད་མེད་ཀྱིས་གཞུང་ཆེན་ཁག་ལ་གཟིགས་ཡོད་པ་དང་།དྲང་ངེས་ལེགས་བཤད་སྙིང་པོ་སོགས་ཐུགས་འཛིན་གྱིས་སྐྱོར་རྒྱུ་མཚམས་བཞག་མྱོང་མེད་འདུགཕྱི་ལོ་༢༠༠༣ལོ་ནས་༧སྐྱབས་རྗེ་ཆོས་ལྡན་རྡོ་རྗེ་འཆང་ལ་དགོངས་སྐོར་ཞུས་པ་བཞིན་བཀའ་འཁྲོལ་གནང་ནས་བཞུགས་སྒར་དྷ་སྟེང་བོད་ཁྱིམ་སློབ་གྲྭའི་དབེན་པའི་རི་ཁྲོད་དུ་བྱ་བྲལ་དུ་བཞུགས་ཡོད་འདུགཕྱི་ལོ་༢༠༠༦ལོར་ཕྱིར་སེར་ར་དགོན་དུ་ཕེབས་ཏེ་དགེ་བཤེས་དམ་བཅའ་བཞག་གནང་ཡོད་པ་དང་།དེ་ནས་སླར་ཡང་བྱ་བྲལ་དུ་ཕེབས་ཏེ་ད་བར་དུ་མི་ལོ་༡༥རིང་ལ་དབེན་པའི་རི་ཁྲོད་དུ་བཞུགས་ཡོད་འདུག